
     Republika Hrvatska
Općinski sud u Varaždinu
 Varaždin, Kapucinski trg 5				            Poslovni broj: Pp Ikp-eu-7/2026-2

U   I M E   R E P U B L I K E    H R V A T S K E 

P R E S U D A

[bookmark: _Hlk229571539][bookmark: _Hlk229571199][bookmark: _Hlk229571550][bookmark: _Hlk229571703][bookmark: _Hlk229571136]	Općinski sud u Varaždinu, po sutkinji Nadi Šumiga, uz sudjelovanje zapisničarke Elizabete Lazarević, u predmetu priznanja i izvršenja odluke o novčanoj kazni Republike Osterreich, Bezirkshaupmannschaft Leibnitzbh Leibnitz, Kadagasse 12, broj: BH-LB/610250002558/25 od 17. studenoga 2025., izrečene protiv osuđenika Srećka Veselnik iz Brezja Dravskog, Varaždinska 58A, na temelju čl. 78. a. Zakona o pravosudnoj suradnji u kaznenim stvarima s državama članicama Europske unije („Narodne novine“ broj 91/10, 81/13, 124/13, 26/15, 102/17, 68/18, 70/19, 141/20  u daljnjem tekstu ZPSKS-EU), dana 06. kolovoza 2026.

p r e s u d i o   j e
	
Za osuđenika Srećka Veselnik, OIB: 34464387381, rođ. 05.04.1972.
s prebivalištem u Brezje Dravsko, Varaždinska 58A

priznaje se i izvršit će se


[bookmark: _Hlk229571564][bookmark: _Hlk229571519][bookmark: _Hlk229571653]I. Odluka Republike Osterreich, Bezirkshaupmannschaft Leibnitzbh Leibnitz, Kadagasse 12, broj: BH-LB/610250002558/25 od 12. svibnja 2025., koja je postala pravomoćna dana 04. lipnja 2025., kojom je osuđenom izrečena novčana kazna u iznosu od 230,00 (dvjesto trideset) eura, kao sankcija zbog prekršaja iz § 99 Abs. 3 Lit.a St VO 1960– St VO 1960, BGBI.Nr 159/1960, na način da je kao vozač vozila, registarske oznake VŽ437-RJ dana 17. siječnja 2025. u 15,15 sati, u mjestu Strass in Steiermark, A9 Str. km 229,547 in Fahrtrichtung, Slovveien 8430 Leibnitz (Austrija) upravljao prekoračenom brzinom u mjestu gdje je dopuštena brzina kretanja od 80 km/h, čime je prekoračio brzinu kretanja za 20 km/h, čime je postupio protivno propisima u cestovnom prometu, uključujući ponašanje kojim se krše prometni propisi.

II. Na temelju čl. 81. st. 2. ZPSKS-EU utvrđuje se ukupna novčana kazna u iznosu od 230,00 (dvjesto trideset) eura.
Osuđeni je dužan novčanu kaznu platiti po nalogu za nacionalna plaćanja priloženom uz presudu.

III. Na temelju čl. 82. st. 1. ZPSKS-EU novčana kazna izvršit će se u skladu s pravom Republike Hrvatske na način kako se izvršava novčana kazna koju je izrekao sud u Republici Hrvatskoj. 

Obrazloženje


1. Republika Osterreich, Bezirkshaupmannschaft Leibnitzbh Leibnitz, Kadagasse 12, dana 23. siječnja 2026. dostavila je molbu za priznanje i izvršenje odluke o novčanoj kazni broj: BH-LB/610250002558/25 od 12. svibnja 2025., koja je postala pravomoćna dana 04. lipnja 2025., kojom je Srećku Veselniku naloženo plaćanje novčane kazne u iznosu od 230,00 (dvjesto trideset) eura, kao sankcija zbog prekršaja iz § 99 Abs. 3 Lit.a St VO 1960– St VO 1960, BGBI.Nr 159/1960, na način da je kao vozač vozila, registarske oznake VŽ437-RJ dana 17. siječnja 2025. u 15,15 sati, u mjestu Strass in Steiermark, A9 Str. km 229,547 in Fahrtrichtung, Slovveien 8430 Leibnitz (Austrija) upravljao prekoračenom brzinom u mjestu gdje je dopuštena brzina kretanja od 80 km/h, čime je prekoračio brzinu kretanja za 20 km/h, čime je postupio protivno propisima u cestovnom prometu, uključujući ponašanje kojim se krše prometni propisi.
Ovaj sud nalazi da su u konkretnom slučaju ispunjene sve zakonske pretpostavke propisane u ZPSKS-EU za priznanje i izvršenje odluke o novčanoj kazni jer se odluka odnosi na kršenje propisa u cestovnom prometu, za koje djelo se na temelju 77. st. 1. al. 1.  ZPSKS-EU odluka o novčanoj kazni priznaje bez provjere dvostruke kažnjivosti, a država izdavateljica u Potvrdi iz čl. 4. Okvirne odluke Vijeća 2005/214/PUP o primjeni načela međunarodnog priznavanja na novčane kazne označila je da se radi o djelu kršenja propisa o cestovnom prometu. Zbog toga ovaj sud nije bio u obvezi provjeravanja dvostruke kažnjivosti. Predmetnom stranom odlukom osuđeniku je naloženo plaćanje novčane kazne kao sankcije zbog počinjenja prekršaja.

	2. Ovaj sud nije utvrdio postojanje okolnosti koje prema čl. 80. st. 1. ZPSKS-EU  predstavljaju obvezatne razloge za odbijanje priznanja i izvršenja odluke o novčanoj kazni, kao niti postojanje okolnosti iz čl. 80. st. 2. ZPSKS-EU na temelju kojih bi, rukovodeći se načelima učinkovite suradnje, svrhovitosti i prava na pošteno suđenje, odbio priznanje i izvršenje odluke o novčanoj kazni. 


	3. Novčana kazna će se sukladno čl. 82. st. 1. u vezi čl. 86. ZPSKS-EU izvršiti u skladu s pravom Republike Hrvatske na način kako se izvršava novčana kazna koju je izrekao domaći sud, u korist državnog proračuna Republike Hrvatske. 

4. Slijedom svega iznijetog valjalo je odlučiti kao u izreci ove presude. 

U Varaždinu 06. kolovoza 2026.

         Zapisničarka				                           Sutkinja
   Elizabeta Lazarević, v.r.			                     Nada Šumiga, v.r.

UPUTA O PRAVNOM LIJEKU: 
	Protiv ove presude stranka ima pravo žalbe u roku  8 (osam) dana od dana primitka presude. Žalba se podnosi pisano u tri istovjetna primjerka ovome sudu, a o njoj odlučuje Visoki prekršajni sud Republike Hrvatske u Zagrebu. 
Dostavlja se:
1. Osuđenom: Srećko Veselnik iz Brezja Dravskog, Varaždinska 58A
1. Općinskom državnom odvjetništvu u Varaždinu, Kratka 1
1. Spis, ovdje

Nakon pravomoćnosti: 
Ministarstvo pravosuđa, uprave i digitalne transformacije, Uprava za europske poslove, međunarodnu i pravosudnu suradnju i sprječavanje korupcije

Za točnost otpravka – ovlašteni službenik –
Elizabeta Lazarević

